સુરત જિલ્લામાં સૂચિત બુલેટ ટ્રેન માટે હાઈસ્પીડ રેલ કોર્પોરેશન તથા જમીન માપણી વિભાગ દ્વારા છેલ્લા બે દિવસ દરમ્યાન ચોર્યાસી તાલુકાનાં ભાટીયા તેમજ મોહણી ગામમા જમીન સંપાદનની કામગીરી શરૂ કરે તે પહેલા ખેડૂતોએ અધિકારીઓને કામગીરી કરતાં અટકાવીને વિલામોઢે પરત મોકલ્યા હતા. જ્યાં સુધી વાંધા અરજીમાં રજૂ કરેલા મુદ્દાનું નિરાકરણ નહીં થાય ત્યાં સુધી ખેડૂતો આ મુદ્દે નમતું મૂકવા તૈયાર નથી.